6. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. Δ. 3488 και 29 Απρ./16 Μαΐου  1957 Περί των όρων και διατυπώσεων, καθ’ ους επιτρέπεται η χορήγησις βενζίνης επί μειωμένω ειδικώ φόρω καταναλώσεως, δια τας ανάγκας της Γεωργίας. Λαβόντες υπ’ όψιν τας διατάξεις του άρθρ. 16 του Νόμ. 3686/57 «περί ατελούς εισαγωγής ενίων ειδών γενικής καταναλώσεως και τροποποιήσεως δασμολογικών και τελωνειακών τινών διατάξεων», αποφασίζομεν: Άρθρ.1.-1.Η συμφώνως προς τας διατάξεις του ανωτέρω Νόμου, δια τας ανάγκας της Γεωργίας εισαγομένη βενζίνη επί καταβολή του ημίσεος του αναλογούντος ειδικού φόρου καταναλώσεως, δεν δύναται να υπερβαίνη το ποσόν των 5000 τόννων συνολικώς κατ’ έτος, όπερ κατανέμεται κατά Διευθύνσεις Γεωργίας Νομών, δι’ ειδικών αποφάσεων του Υπουργού Γεωργίας. 2.Η κατά την προηγουμένην παράγραφον βενζίνη, χορηγείται μόνον εις Ενώσεις Γεωρ(Αντί της σελ. 462,01(α) Σελ. 462,01(β) 348-127 Ατέλειες υπέρ της γεωργίας 30.Ζ.κ.5-6 γικών Συνεταιρισμών ή εις Γεωργικούς Συνεταιρισμούς ή μεμονωμένους αγρότας, εφ’ όσον αύτη θέλει χρησιμοποιηθή αποκλειστικώς υπ’ αυτών προς κίνησιν των εις αυτούς ανηκόντων ή υπ’ αυτών κατεχομένων και εις κατάστασιν λειτουργίας ευρισκομένων γεωργικών ελκυστήρων ή μικρών διτρόχων κηπευτικών και αμπελουργικών τοιούτων ως και βενζινοκινήτων αντλητικών συγκροτημάτων, εφωδιασμένων δια κινητήρος ισχύος μέχρι 5 Η.Ρ. και μόνον δια την καλλιέργειαν υπ’ αυτών εκτάσεων ευρισκομένων υπό την κατοχήν των, εξ οιασδήποτε αιτίας. 3.Περί της κατά τα ανωτέρω χορηγήσεως βενζίνης εις τους αγρότας καλλιεργητάς ή γεωργικούς συνεταιρισμούς κλπ. αποφαίνονται Επιτροπαί κατά Διευθύνσεις Γεωργίας Νομών, αποτελούμεναι εκ του Διευθυντού Γεωργίας, του Οικονομικού Εφόρου και του Προϊσταμένου του Μηχανολογικού Γραφείου και εν ελλείψει τούτου εξ ενός γεωπόνου υπαλλήλου. 4.Εκάστη εκ των ως άνω Επιτροπών αποφαίνεται περί της χορηγήσεως βενζίνης επί μειωμένω ειδικώ φόρω καταναλώσεως κατόπιν αιτήσεως του ενδιαφερομένου και υπευθύνου δηλώσεως τούτου, ότι ο ελκυστήρ του είναι εις κατάστασιν λειτουργίας και εφ’ όσον προκύψη εκ των παρά τη αρμοδία Διευθύνσει Γεωργίας Νομού τηρουμένων στοιχείων, ότι ο αιτών είναι κάτοχος απογεγραμμένου και εν λειτουργία ευρισκομένου γεωργικού ελκυστήρος ή δηλώσει υπευθύνως ότι κατέχει και χρησιμοποιεί βενζινοκίνητον αντλητικόν συγκρότημα ισχύος μέχρι 5ΗΡ. Συγχρόνως η εν λόγω Επιτροπή ελέγχει και την κατεχομένην και καλλιεργουμένην υπό του αιτούντος έκτασιν, δια των κατά την κρίσιν της αρμοδίων γεωργικών και άλλων οργάνων. Άρθρ.2.-1.Οι βάσει των διατάξεων της παρούσης δικαιούμενοι να προμηθεύωνται βενζίνην επί μειωμένω φόρω καταναλώσεως καλλιεργηταί, υποχρεούνται εις την κατά το προηγούμενον άρθρον μετά της αιτήσεώς των υποβαλλομένην υπεύθυνον δήλωσιν, να δηλώσι υπευθύνως και εν γνώσει των συνεπειών του Νόμου περί ψευδούς δηλώσεως: α)Τον αριθμόν των καλλιεργηθησομένων στρεμμάτων, β)αν η καλλιεργηθησομένη έκτασις ανήκει κατά κυριότητα εις τον αιτούντα ή άλλως πως κατέχηται υπ’ αυτού. γ)τον αριθμόν κυκλοφορίας του ελκυστήρος ή προκειμένου περί αντλητικού συγκροτήματος τον αριθμόν αδείας λειτουργίας τούτου, εφ’ όσον υπάρχει τοιαύτη ή τον αριθμόν της πράξεως απογραφής αυτού, Σελ. 462,02(β) 348-128 δ)δια τους μη υποκειμένους εις απογραφήν μικρούς διτρόχους κηπευτικούς ελκυστήρας, τον αύξοντα αριθμόν καταχωρήσεώς των εις την γενικήν συγκεντρωτικήν κατάστασιν, συντασσομένην υπό της οικείας Δ/νσεως Γεωργίας, βάσει υπευθύνου δηλώσεως των κατόχων των εν λόγω μηχανημάτων, ε)αν τα ανωτέρω μηχανήματα τελούν εν καταστάσει λειτουργίας ως και αν ανήκωσι κατά κυριότητα εις τον αιτούντα ή αν κατέχωνται, παρά τινος έχουσι παραχωρηθή προς εκμετάλλευσιν, ς)το ονοματεπώνυμον και την διεύθυνσιν του Πρατηριούχου παρ’ ου θα προμηθεύωνται την αναγκαιούσαν αυτοίς βενζίνην. 2.Μετά την τήρησιν των δια της παρούσης οριζομένων διατυπώσεων η κατά τ’ ανωτέρω αρμοδία Επιτροπή θα χορηγή εις τον αιτούντα διατακτικήν προς τον εν τη υπευθύνω δηλώσει του αναφερόμενον πρατηριούχον δια την παράδοσιν ή ολοκλήρου της δικαιουμένης ποσότητος βενζίνης, εφ’ όσον ο δικαιούχος επιθυμεί να παραλάβη ταύτην εφ’ άπαξ ή μέρος ταύτης. 3.Δια την παρακολούθησιν της υφ’ ενός εκάστου δικαιούχου παραλαμβανομένης βενζίνης θα τηρήται υπό της Επιτροπής, αλφαβητικόν ευρετήριον των δικαιούχων εν συνδυασμώ προς ατομικάς πινακίδας (καρτέλλας) δι’ ένα έκαστον, εις ας και εν επικεφαλίδι θ’ αναγράφηται η ποσότης ην δικαιούται να παραλάβη ετησίως ο δικαιούχος αναλόγως των καλλιεργουμένων στρεμμάτων, το ονοματεπώνυμόν του μετά της διευθύνσεώς του, το χρησιμοποιούμενον μηχάνημα και τα δηλωθέντα προς καλλιέργειαν στρέμματα. Κατωτέρω δε και εις οικείας στήλας θα αναγράφωνται, ο αριθμός και ημερομηνία της εκδιδομένης διατακτικής και η ποσότης ήτις χορηγείται δυνάμει εκάστης τούτων. Την διατακτικήν ταύτην θα προσάγη ο ενδιαφερόμενος εις το δι’ ο έχει εκδοθή αύτη πρατήριον, προς αγοράν της εν αυτή αναγραφομένης ποσότητος βενζίνης επί μειωμένη τιμή, κατά το ήμισυ του αναλογούντος ειδικού φόρου καταναλώσεως, ήτοι κατά δραχ. 1,50 το χιλιόγραμμον. 4.Αι εις τα Πρατήρια παραδιδόμεναι διατακτικαί θα συγκεντρώνται υπό των εφοδιαζουσών αυτά εταιρειών πετρελαιοειδών, αίτινες θα υποβάλλωσι ταύτας εις το ΣΤ΄ Τελωνείον Πειραιώς προς παραλαβήν της εν ταις διατακτικαίς αναφερομένης ποσότητος βενζίνης επί μειωμένω ειδικώ φόρω καταναλώσεως, ην θα παραδίδωσι κατόπιν εις τα υποβάλλοντα τας διατακτικάς πρατήρια. 30.Ζ.κ.6 Ατέλειες υπέρ της γεωργίας 5.Η επί μειωμένω ειδικώ φόρω καταναλώσεως χορηγουμένη κατά τ’ ανωτέρω βενζίνη, δεν δύναται να υπερβαίνη δι’ εκάστην πλήρη καλλιεργητικήν περίοδον τα 10 χιλ/μα κατά στρέμμα δι’ όλας τας καλλιεργητικάς και, λοιπάς εργασίας και τα 20 χιλιόγραμμα κατά στρέμμα δια την άδρευσιν καθ’ όλην την αρδευτικήν περίοδον. 6.Εάν ο τυχών βενζίνης επί μειωμένω, φόρω καταναλώσεως εκαλλιέργησεν ή ήδρευσεν ολιγώτερα των δι’ α εχορηγήθη βενζίνη στρεμμάτων, αναφέρει υποχρεωτικώς τα πραγματικώς καλλιεργηθέντα στρέμματα εις την αρμοδίαν Διεύθυνσιν Γεωργίας εκάστου Νομού, ίνα αύτη βάσει της εγγράφου δηλώσεώς του και δια της παρ’ αυτή Επιτροπής ελέγξη αν η χορηγηθείσα εις τον δηλούντα βενζίνη εχρησιμοποιήθη πράγματι προς καλλιέργειαν των δηλουμένων ως καλλιεργηθέντων στρεμμάτων και συμψηφίσει το τυχόν επί πλέον ποσόν ταύτης με την επομένην καλλιέργειαν τούτου. Άρθρ.3.-1.Εάν ο παραλαβών βενζίνην επί μειωμένω φόρω καταναλώσεως καλλιεργητής αγρότης κλπ., δεν εδήλωσεν την επί έλαττον της δηλωθείσης καλλιεργηθείσαν έκτασιν, ή εχρησιμοποίησε την εν λόγω βενζίνην εις άλλας χρήσεις, διώκεται επί λαθρεμπορία κατά τας κειμένας διατάξεις, συνάμα δε και παραλλήλως εισπράττονται εις το ακέραιον οι επί της βενζίνης εκάστοτε ισχύοντες δασμοί και φόροι. Επιπροσθέτως παύει η χορήγησις εφεξής εις τούτον βενζίνης επί μειωμένω ειδικώ φόρω καταναλώσεως. 